Mailss Rūtledžs

**Mailss Rūtledžs** (; dzimis ), pazīstams arī kā **Lords Mailss** (*Lord Miles*), ir angļu blogeris, ceļotājs un rakstnieks. Pazīstams ar to, ka Kabulas krišanas laikā 2021. gadā apceļoja Afganistānu, un ka *[[Taliban]]* Galvenā izlūkošanas pārvalde Rūtledžu aizturēja viņa trešā Afganistānas apmeklējuma laikā no 2023. gada 2. marta līdz 2023. gada oktobrim.

## Dzīvesgājums
Pusaudža gados Rūtledžs strādāja nepilnu slodzi par frizieri. Teicis, ka īslaicīgi bijis bezpajumtnieks Birmingemā. Saskaņā ar 2021. gada augustā publicēto informāciju, viņš studēja fiziku Lafboro Universitātē.

### Ceļojums uz Afganistānu 2021. gadā
Rūtledžs 2021. gada martā sāka plānot ceļojumu uz Afganistānu.

Rūtledžs 2021. gada 13. augustā ieradās Kabulā no Turcijas, un lidojums atpakaļ bija paredzēts 19. augustā. Sakarā ar notiekošo ''Taliban'' ofensīvu, Apvienotās Karalistes Ārlietu ministrija ieteica neceļot uz visu valsti un mudināja Afganistānā esošos Apvienotās Karalistes pilsoņus nekavējoties pamest valsti. Rūtledžs *[[4chan]]* ierakstā 14. augustā rakstīja: "Izlūkdienesti vēsta, ka galvaspilsēta varētu tikt ieņemta 30 dienu laikā; tomēr ne dažu dienu laikā [...] Arī tad, ja man neizrādīsies taisnība un es miršu, uz maniem ierakstiem uzmontējiet smieklu skaņu celiņu. Manuprāt, tas būs smieklīgi."

Kabulu 15. augustā ieņēma *[[Taliban]]* spēki, un Rūtledžs sevi raksturoja kā "nedaudz satrauktu". Internata lietotāju un mediju uzmanību piesaistīja Rūtledža *[[4chan]]*, *[[Facebook]]* un *[[Twitch]]* ieraksti par šo pieredzi. Rūtledžs kļuva pazīstams ar iesauku "Lords Mailss" pēc tam, kad publicēja ierakstu par 15 sterliņu mārciņu vērtu lorda sertifikātu, ko iepriekš bija ieguvis tiešsaistē un ko bija izmantojis, lai iegūtu titulu "Lords" uz kredītkartes (neskatoties uz to, ka Rūtledžs nav britu aristokrāts), pēc tam, kad viņš "labi parunājās" bankā. Rūtledžs teica, ka ticot, ka *Taliban* varētu ieinteresēt šis tituls un ka talibi varētu uzskatīt viņu par "pietiekami vērtīgu, lai vienotos par apmaiņu".

Intervijā laikrakstam *[[The Times]]* Rūtledžs teica, ka ir "pieņēmis nāvi", paskaidrojot, ka "mani nebija iespējams pārliecināt par pretējo, un es zināju riskus". Lai gan daži cilvēki bija sākuši vākt naudu, lai palīdzētu Rūtledžam aizbēgt no Afganistānas, Rūtledžs ieteica viņiem ziedot naudu labdarībai. Savā *Facebook* kontā Rūtledžs lūdza sekotājus pievērst savas rūpes citiem, kuriem draud risks notikumu dēļ, tostarp gidu, kurš Rūtledžu nogādāja drošībā (sakot, ka "gida vienīgais noziegums ir tas, ka viņš ir pielicis papildu pūles un glābis manu dzīvību, es nekad nevarēšu gidam atmaksāt, un tas mani apbēdina").

Līdz 15. augustam Rūtledžs paziņoja, ka Lielbritānijas vēstniecība Kabulā nav atbildējusi uz viņa zvaniem vai e-pastiem un ka viņš ir "pilnībā gatavs nāvei", sakot, ka "šis ceļojums ir bijis Dieva pārbaudījums. Esmu ļoti reliģiozs, tāpēc ticu, ka par mani parūpēsies". Vēlāk viņš atrada patvērumu kādā drošā namā. Apvienotās Karalistes Ārlietu ministrijas pārstāvis 16. augustā paziņoja, ka ministrija "ir informēta par šo lietu un mēģina sazināties ar personu, lai piedāvātu palīdzību". Rūtledžu 17. augustā evakuēja uz Dubaiju.

2021. gada novembrī Rūtledžs parakstīja izdošanas līgumu ar ASV balto nacionālistu izdevniecību *[[Antelope Hill Publishing]]*, lai publicētu grāmatu par savu pieredzi Afganistānas krišanas laikā. Rūtledža grāmatu *Lord Miles In Afghanistan* izdeva 2022. gada decembrī.

### ''Taliban'' ieslodzījums 2023. gadā
Rūtledžs devās trešajā ceļojumā uz Afganistānu 2023. gada februāra beigās un viņu 2. martā aizturēja *[[Taliban]]* Galvenā izlūkošanas pārvalde (GIP). GIP aizturēja arī brīvprātīgo mediķi Kevinu Kornvelu un neidentificētu kādas viesnīcas vadītāju, kuri abi ir Lielbritānijas pilsoņi. Rūtledžu no *Taliban* apcietinājuma atbrīvoja 2023. gada oktobrī.

### Rasistiski komentāri
Sākot ar 2024. gada augustu, Rūtledžs sociālo mediju platformā X (agrāk ''Twitter'') ir izteicis daudz rasistisku komentāru, kas vērsti pret indiešiem, kā arī jokojis par kodoluzbrukumu Indijai. Pēc tam, kad Pakistānā tika nozagtas un atrastas viņa *[[AirPods]]* austiņas, Rūtledžs vainoja indiešus to zādzībā, apsūdzot viņus par zagļiem un nodēvējot viņus par govju pielūdzējiem.

## Atsauces

## Ārējās saites